armvectores/hy_wikipedia_2023 huggingface dataset:
Nordwind Airlines

Nordwind Airlines՝ ռուսական ավիաընկերություն, հիմնված է Մոսկվայի Շերեմետևո օդանավակայանում։ Ավիաընկերության գրասենյակը գտնվում է Մոսկվայում։ Nordwind Airlines-ը տասը խոշորագույն ավիաընկերություններից մեկն է ուղևորների թվով։ 2013 թվականին ավիաընկերությունը տեղափոխել է ավելի քան 3,5 միլիոն մարդ։


== Տուրիզմ ==
Nordwind Airlines-ը իրականացնում է չարտերային չվերթներ Մոսկվայից դեպի Եվրոպա, Թուրքիա, Եգիպտոս, Թունիս, Վիետնամ, Թաիլանդ, Հնդկաստան, Ինդոնեզիա, Չինաստան, Մեքսիկա, Կուբա։ Ավիաընկերությունն վարձակալում է իր սարքավորումները այլ միջազգային ավիաընկերություններին։


== Երթուղային ցանց ==
2013 թվականի մայիսից Nordwind Airlines-ը թռչեց Մոսկվայի երկու օդանավակայաններում։ Դոմոդեդովոյում և Շերեմետևոյում։
2014 թվականի հունվարի 1-ից ավիաընկերությունը ուղիղ չվերթ կիրականացնի Պունտաից Կանա (Դոմինիկյան Հանրապետություն), Վառադերո (Կուբա)-ից Դոմոդեդովո։


=== Չարտերային ծրագիրը (2013-2014 թվականներին) ===

Չվերթներ իրականցվեցին ձմեռային սեզոնին հետևյալ ուղղություններով՝


== Ծանոթագրություններ ==


== Արտաքին հղումներ ==
Ավիաընկերության Պաշտոնական կայք Archived 2015-01-05 at the Wayback Machine.
Արքայից (գագաթ)

Անվան այլ կիրառումների համար տե՛ս՝ Արքայից (այլ կիրառումներ)Արքայից, լեռնագագաթ Հայաստանի Գեղարքունիքի մարզում, Սևանի լեռնաշղթայում, Կաղամբաջուր և Մշակաց գետերի ջրբաժանում, Ճամբարակ քաղաքից 5 կմ հարավ։ Բարձրությունը 2446 մ է։


== Ծանոթագրություններ ==
Վալբուր

Վալբուր (ֆր.՝ Walbourg), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1099 մարդ, բնակչության խտությունը` 206.19 մարդ/կմ²։ Բնակավայրը զբաղեցնում է 5.33 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 34 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 557 աշխատունակ (15-64 տարեկան)  բնակիչ, որոնցից ակտիվ էին 421-ը, իսկ ոչ ակտիվները` 136։ Ակտիվության ցուցանիշը կազմում է 75,6 %։ 421 աշխատունակ մարդկանցից աշխատել է 385 անձ (204 տղամարդ և 181 կին)։ Գործազուրկ են եղել 36 անձ (21 տղամարդ և 15 կին)։ 136 անաշխատունակներից 66-ը եղել են աշակերտներ կամ ուսանողներ, 42-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նորգվինեական երգող շուն

Նորգվինեական երգող շուն (լատ.՝ Canis lupus hallstromi), գայլի ենթատեսակ։ Բնակվում է Նոր Գվինեայում՝ մասնավորապես Պապուա Նոր Գվինեայի անտառներում։ Ապրում է նաև մարդաբնակ տարածքներում։ Դասակարգման հարցում տարաձայնություններ կան. կենդանաբանների մի մասը նրան համարում են առանձին տեսակ և կոչում են Canis hallstromi։ Նախնիները համարվում են դինգո շնատեսակն ու գայլը։ Միջին մեծության կենդանի է։ Կյանքի միջին տևողությունը 12-16 տարի է։ Հազվադեպ հանդիպող տեսակ է։ Հարմարված է կլիմայական տարբեր պայմանների՝ կարող է ապրել և սառը և տաք միջավայրում։


== Նկարագիր ==

Նորգվինեական երգող շունն ունի մեծ գլուխ։ Հասուն առանձնյակների հասակը 36–46 սմ է, իսկ փոքրերինը՝ 33–43 սմ։ Քաշը 7.7–13.6 կգ է։ Պոչի երկարությունը 22-28 սմ է։ Կարող են լինել դարչնագույն, շագանակագույն, սև և մուգ շագանակագույն, կարմիր երանգավորումներով։ Ընտելացված առանձնյակներն ունեն գրեթե նույն տեսքն, ինչ վայրի առանձնյակները, բայց այն ավելի կարճահասակ է, դունչն ու թաթերն ավելի երկար են, ականջները մի քիչ փոքր են։ Ընտանիների մորթին հաստ է ու կարճ՝ շագանակագույն, դեղնավուն կամ նարնջագույնին մոտ։ Աչքի ծիածանաթաղանթը մուգ սաթեգույն է կամ մուգ շագանակագույն է։ Ողնաշարն ու մկանները լավ զարգացած են, ինչպես կատուների մոտ։
Կենդանու ոռնոցը յուրահատուկ է. այն կարող է տևել 3 վայրկյան և ավելի՝ 5 վայրկյան։ Նա կարող է կոշտ ոռնոց արձակել, երբ մագլցում է ծառի վրայով։ Երաշտների ժամանակ չի տեղափոխվում քաղաքային բնակավայրեր, բայց կարող է հարմարվել նաև սառնամանիքի պայմաններին։ Ավելի հաճախ սնվում է կաթնասուններով։ Նրա վարքը տարբերվում է գայլի կամ վայրի շների վարքից։ Իր անվանումն ստացել է յուրահատուկ ձայնի համար, այնպիսի ձայն, որը հիշեցնում է թռչունների և կետերի արձակած ձայներին։


== Ծանոթագրություններ ==
Խոզան (այլ կիրառումներ)

Խոզան, վերաբերվում է։

Խոզան, գյուղ Արևմտյան Հայաստանում, Էրզրումի վիլայեթի Խնուսի գավառում։
Խոզան, բերդաքաղաք Մեծ Հայքի Ծոփք նահանգի Պաղնատուն գավառում։
Խոզան, հատիկային կուլտուրաների բերքահավաքից հետո դաշտում մնացած արմատներով ցողունների ստորին մասը։
Չելատիկա

Չելատիկա (իտալերեն՝ Cellatica), կոմունա Իտալիայի Լոմբարդիա մարզի Բրեշիա գավառում։ Բնակչության թիվը կազմում է 667 մարդ։ Բնակչության խտությունը կազմում է 796 մարդ/կմ²։ Զբաղեցնում է 6,5 կմ² տարածք։ Հեռախոսի կոդ՝ 030։ Փոստային ինդեքս՝ 25060։
Քաղաքի հովանավոր պաշտպանը Սուրբ Գևորգն է։ Նրա տոնը նշվում է ամեն տարվա ապրիլի 23-ին։


== Արտաքին հղումներ ==
http://www.comune.cellatica.bs.it/index.sql Archived 2005-12-01 at the Wayback Machine.


== Ծանոթագրություններ ==
Կուռեկյուլա (այլ կիրառումներ)

Կուռեկյուլա անունը կամ տերմինը կարող է վերաբերել հետևյալ հոդվածներին․

Կուռեկյուլա - գյուղ Էստոնիայի Պուհյա շրջանի կազմում։
Կուռեկյուլա - գյուղական ավան Էստոնիայի Ռաննու շրջանի կազմում։
Թուրաջ

Թուրաջ (լատ.՝ Francolinus francolinus), փասիանների ընտանիքին պատկանող թռչուն։ Նստակյաց է, հազվագյուտ։  
Մարմնի երկարությունը 33-36 սմ է, թևերի բացվածքը՝ 50-55 սմ է, իսկ կենդանի զանգվածը՝ 400-550 գ։ Փետրածածկը մուգ է և թեփուկանման, իսկ պոչի եզրային փետուրները՝ սևավուն։ Հասուն արուի դիմային մասը սև է, այտին կա սպիտակ բիծ, գագաթը և ծոծրակը մուգ դարչնագույն են՝ բաց կարմրավուն-դարչնագույն խայտերով։
Մարմինը ներքևից սև է, կողքերը՝ ակնառու սպիտակ պտերով, կարմիր-դարչնագույն օձիքով։ Էգի ընդհանուր գունավորումը դարչնագույն է, գլուխը՝ մի քիչ ավելի բաց գույնի, աչքի հետնամասի շերտը՝ մուգ, ծոծրակի մասում՝ դարչնագույն։ Երիտասարդը նման է հասուն էգին, սակայն ավելի փոքր է, խամրած, դիմային մասը՝ ավելի բաց գույնի։ Խիստ զգուշավոր է, թռիչքի է դիմում դժվարությամբ։ Ձայնը բաղկացած է մի շարք բարձր կանչերից։ Երբեմն հանդիպում է ճամփեզրերին։ Բնակվում է եղեգի, ուռենու, մոշենու խիտ մացառներում։ 10 դիտարկումների տվյալներով պարզվել է, որ թուրաջը տարածված է Արաքս գետի ափամերձ եղեգնուտներում, Հայաստանի հանրապետական սահմանի տարածքում։
Սնվում է բազմատեսակ բույսերով, սերմերով և միջատներով։
Բնադրազույգերը ձևավորվում են ապրիլ-մայիսին։ Բներում ձվերն ու ձագերը հայտնվում են մայիս-հունվար ամիսների ընթացքում։ Բույնը ոչ խորը փորվածք է՝ գետնին, առանց ցամքարի, խիտ թաքստոցում։ Դնում է 42 մմ տրամագծով, բաց դարչնագույն՝ սպիտակ պտերով 8-12 ձու։


== Տարածվածություն ==
Տարածված է Կիպրոս կղզում և Փոքր Ասիայում մինչև Հյուսիսային Իրաք, Հյուսիսարևմտյան Իրանում և Կասպից ծովի հարավային ափում։ Հայաստանում հանդիպում է միայն Մեղրու շրջանում։


== Էկոլոգիա ==
Բնակվում են գետերի հովիտներում և խիտ թփուտներում կամ բարձր խոտերով ծածկված բացատների հետ հերթափոխվող եղեգնուտներում։ Մեղրու շրջանում բնակեցվում է Արաքս գետի մերձհունային հատվածում։
Նստակյավ տեսակ է, որը բնադրում է թփուտներում, սնվում՝ կանաչ ծիլերով, պտուղներով, սերմերով և միջատներով։ Կերը հավաքում է ինչպես գետնից, այնպես էլ ճյուղերից։ Տարեկան ձվադրում է մեկ անգամ՝ դնելով սովորաբար 8-12 ձու։


== Պահպանություն ==
Փոքր թվաքանակով, խոցելի տեսակ է, որը ԲՊՄՄ Կարմիր ցուցակում ընդգրկված է տվյալների անբավարարություն կատեգորիայով։
Ներկայիս թվաքանակի գնահատման համար տվյալների բավարար չեն։ 2008 թվականի տվյալներով թուրաջներ պահվում են Երևանի կենդանաբանական այգում։
Քանի որ թուրաջի տարածման շրջանը գտնվում է մերձսահմանային գոտում, սահմանային ռեժիմի շնորհիվ ապօրինի որսը անհնար է։ Սահմանափակ է նաև մարդու և անասունների կողմից բազմացման շրջանում անհանգստացնելը։


== Ծանոթագրություններ ==


== Արտաքին հղումներ ==
Թուրաջ - Հայաստանի թռչունները
Վասկովկա (գյուղ, Գլոբինոյի շրջան)

Վասկովկա (ուկրաիներեն՝ Васьківка), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Վասկովկա գյուղում բնակվում էր 61 մարդ։ Բնակավայրը զբաղեցնում է 0,585 կմ² տարածք։ Բնակչության խտությունը կազմում էր 104,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խաղ (պատմվածք)

Անվան այլ կիրառումների համար տե՛ս՝ Խաղ (այլ կիրառումներ)Խաղ (անգլ.՝ The Game), ամերիկացի գրող Ջեկ Լոնդոնի պատմվածք քսանամյա բռնցքամարտիկ Ջոյի մասին, ով որոշել էր թողնել բռնցքամարտը։ Այս ստեղծագործությունը հակադրվում է բուրժուական նորավեպին, որը փառաբանում էր առևտուրը և գործարարությունը, և քննադատում է սպորտում շահադիտական ոգին։ Լոնդոնը սկսել է գրել պատմվածքը 1904 թվականին և հրապարակել է 1905 թվականին։


== Սյուժեն ==
Քսանամյա Ջոն ծանոթանում է տասնութամյա գեղեցկուհի Ջենեվիեվայի հետ և սիրահարվում նրան։ Նրանք երկուսն էլ աղքատ ընտանիքներից էին։ Ջոն աշխատում է պահեստում, ինչպես նաև վարձատրվում է բռնցքամարտի հանդիպումներում, որպեսզի կերակրի մորը և կրտսեր եղբայրներին ու քույրերին։ Ջենեվիեվան մնացել էր առանց ծնողների և ապրում էր տարեց զուգի՝ Սիլվեստրայնների հետ և աշխատում նրանց խանութում։ Աստիճանաբար երիտասարդները ավելի շատ ժամանակ են անցկացնում միմյանց հետ և որոշում են ամուսնանալ։ Իմանալով, որ Ջոն զբաղվում է բռնցքամարտով, Ջենեվիեվան խնդրում է նրան թողնել այդ վտանգավոր գործը։ Ջոն նրան խոստում է տալիս, սակայն ցանկանում էր ևս մեկ մարտ անցկացնել, քանի որ փողի կարիք ուներ, որպեսզի իրենց համար նոր տուն կառուցեն։ Հենց այդ մարտից հետո էլ նրանք ցանկանում են ամուսնանալ։
Չնայած կանանց թույլ չէին տալիս դիտել բռնցքամարտի հանդիպումները, բայց Ջոն անցկացնում է վերահանդերձավորված Ջենեվիեվային, և նա ծառայողական տեղերի անցքից հետևում էր ռինգին։ Ջոյի հակառակորդը վայրենաման Պոնտան է, սակայն մարտի ֆավորիտը համարվում էր հենց Ջոն, ում համակրում է ողջ սրահը։ Հոգնեցուցիչ մարտի ընթացքում առավելությունը մեկ մեկի, մեկ մյուսի կողմն էր։ Սակայն Ջոյին հաջողվում է նախաձեռնությունի իր ձեռքը վերցնել և նա արդեն պատրաստվում էր հասցնել վճռական հարվածը։ Վերջին պահին Ջոն վրիպում է և Պոնտան նրան հասցնում է խորը նոկաուտի։ Ջոն գիտակցության չի գալիս, և նրան տանում են ու կանչում բժիշկներին։ Բայց արդեն ուշ էր օգնության համար. ծոծրակով ուժեղ գետնին հարվածելուց հետո Ջոն կոմայի մեջ է ընկնում և մահանում։
Ջենեվիեվան, ով կորցրել էր ամուսնուն, հասկանում է, որ անգամ իր սերը անկարող եղավ մրցակցել այն խաղի հանդեպ ունեցած կրքի հետ, որը Ջոյի համար բռնցքամարտն էր։


== Քննադատություն ==
Առանձին քննադատներ արտահայտեցին իրենց բողոքը պատմվածքի հասցեին։ Ի պատասխան, Ջեկ Լոնդոնը գրեց մի նամակ, որտեղ հաստատում էր, որ ներկայացված դեպքերը ունեն իրական հիմք։ Ջեկ Լոնդոնը, ով նախկինում բռնցքամարտի խաղերի թղթակից էր օկլենդյան թերթի՝ «Ջերալդի» համար, նաև անձամբ հետաքրքրված էր բռնցքամարտով, նկարագրել է սպորտսմենների գոյություն ունեցող փոխհարաբերություները իր անձնական փորձով, և ռինգի վրա մահը ոչ թե ֆանտազիա էր, այլ փաստ, վերցված իրական կյանքից։


== Ծանոթագրություններ ==
Աստված. անհաջող հիպոթեզ

Աստված. անհաջող հիպոթեզ (անգլ.՝ God: The Failed Hypothesis), ամերիկացի ֆիզիկոս Վիկտոր Սթենջերի գիտահանրամատչելի գիրքը, որ լույս է տեսել 2007 թվականին։ Գրքում նա ապացուցում է, որ չկան Աստծո գոյության վկայություններ և ընդհանրապես՝ Աստծո գոյությունը անհնար է։ Գիրքը ընդգրկում է Աստծո չգոյության տրամաբանական ապացույցներ և գիտական փաստարկներ Աստծո գոյության դեմ։


== Աստծո չգոյության ապացույցների տեսակները ըստ գրքի ==
Իր գրքում Վիկտոր Սթենջերը առանձնացնում է ապացույցների հետևյալ տեսակները՝

«Աստված» եզրի հակասության վրա հիմնված ապացույցներ,
Աստծո գոյության և չարիքի գոյության միջև անհամապատասխանության վրա հիմնված ապացույցներ,
Աստծո հատկությունների և տվյալ կրոնական դավանանքի, պատմվածքի կամ Աստծո մասին ուսմունքի միջև անհամապատասխանության վրա հիմնված ապացույցներ,
Աստծո երկու և ավելին հատկությունների միջև անհամապատասխանության վրա հիմնված ապացույցներ,
Աստծո մեկ հատկության շրջանակներում հակասության վրա հիմնված ապացույցներ։


== Արձագանքները ==
Ամերիկյան «Սկեպտիկ» հանդեսի խմբագիր Դեվիդ Լուդեն գրում է՝

Սթենջերը շարադրում է ապացույցները տիեզերաբանության, տարրական մասնիկների ֆիզիկայի և քվանտային մեխանիկայի հիման վրա, որոնք ցույց են տալիս, որ Տիեզերքը կլիներ հենց այսպիսին և առանց արարչի։
Լուդեն կարծում է, որ

… բոլոր ազատամիտ մարդկանց մոտ պետք է մեկ գրադարակի վրա իրար մոտ դրված լինեն այդ երկու գրքերը («Աստված. անհաջող հիպոթեզ» և «Աստծո մոլորությունը»)».


== Ծանոթագրություններ ==
Ռամիզ Մեհդիև (պետական գործիչ)

Ռամիզ Էնվեր օղլի Մեհդիև (ադրբ.՝ Ramiz Ənvər oğlu Mehdiyev, ապրիլի 17, 1938(1938-04-17), Բաքու, Ադրբեջանական ԽՍՀ, ԽՍՀՄ), Ադրբեջանի պետական գործիչ, Ադրբեջանի Հանրապետության նախագահի աշխատակազմի ղեկավար (1995 թվականից), Ադրբեջանի փիլիսոփայության և սոցիալական-քաղաքական գիտությունների ասոցիացիայի նախագահ, Ադրբեջանի Գիտությունների ազգային ակադեմիայի իսկական անդամ;


== Կենսագրություն ==
Ռամիզ Մեհդիևը ծնվել է 1938 թվականի ապրիլի 17-ին Բաքվում։ 1957 թվականին ավարտել է Բաքվի ծովային դպրոցը։ Դպրոցը ավարտելուց հետո աշխատել է «Խազարնավթդոնանմա» ընկերության մեջ։ 1961 թվականին ընդունվել է Ադրբեջանի պետական համալսարանի (ներկա Բաքվի պետական համալսարան) պատմության ֆակուլտետը։ 1967-68 թվականներին աշխատել է որպես Նախիջևանի մարզային կոմերիտմիության կոմիտեի երկրորդ քարտուղար։
1968 թվականին ընդունվել է Մոսկվայի Մ. Վ. Լոմոնոսովի անվան պետական համալսարանի փիլիսոփայության ֆակուլտետի ասպիրանտուրա։ 1972 թվականին աշխատել է Ադրբեջանի պետական համալսարանի գիտական կոմունիզմի բաժնում որպես դասախոս, ապա ավագ դասախոս։
1978 թվականի հոկտեմբերին ընտրվել է Ադրբեջանի կոմունիստական կուսակցության Բաքվի 26 կոմիսարների անվան մարզային կոմիտեի առաջին քարտուղար։
1982 թվականի դեկտեմբերին ընտրվել է Ադրբեջանի Հանրապետության Կոմունիստական կուսակցության Կենտրոնական կոմիտեն քարտուղար.
1988 թվականի հունիսին նշանակվել է Ադրբեջանի Գիտությունների Ակադեմիայի սոցիալ-քաղաքական հետազոտությունների և տեղեկատվական ինստիտուտի բաժնի վարիչ։
1980-1990 թվականներին եղել է Ադրբեջանի Գերագույն Խորհրդի անդամ և 1995 թվականին ինդրվել է Ադրբեջանի ազգային ժողովի անդամ։
1994 թվականի փետրվարի 4-ից մինչև 1995 թվականի փետրվարի 7-ը աշխատել է Ադրբեջանի Հանրապետության Նախագահի աշխատակազմի ընդհանուր բաժնի պետ։
1995 թվականի փետրվարի 7-ից հանդիսանում է Ադրբեջանի Հանրապետության Նախագահի աշխատակազմի ղեկավար։


== Աշխատանքներ ==


== Կոչումներ և Պարգևներ ==


== Ծանոթագրություններ ==
Արթուր Արմին

Արթուր Արմին (Արթուր Բաբայան, 1958, Երևան, Հայկական ԽՍՀ, ԽՍՀՄ), Ամերիկայի Միացյալ Նահանգներում բնակվող հայազգի գիտնական և հայագետ։
Արթուր Արմինը ծնվել է 1958 թ. Երևան քաղաքում, 1991 թվականից առ այսօր ապրում է Լոս Անջելես քաղաքում։ Արթուր Արմինը հեղինակն է բազմաթիվ ակնարկների, հոդվածների և գրքերի որոնք լույս են տեսել ինչպես անգլերեն այնպես էլ հայերեն լեզուներով։ 1996 - 1998 թթ. աշխատել է որպես Լոս Անջելեսում հրատարակվող «Եղիցի Լույս» մշակութային հանդեսի խմբագրող։ 1998 թ. արժանացել է «California Motion Pictures» մրցանակին։ 2007 թ. «Հնագույն Հեթանոսական Աստվածաշունչ՝ Սասնա Ծռեր Էպոսը» գրքի համար պարգևատրվել է «Բնության և Հասարակության Մասին Գիտությունների Միջազգային Ակադեմիայի» Սուրբ Գեորգ շքանշանով։
2011 թվականին հրատարակված «Արևի լեռան տիեզերական գաղափարաբանությունը» գրքի համար Արթուր Արմինին Բնական Գիտությունների Եվրոպական Ակադեմիայի կողմից (European Academy of Sciences of Nature ) շնորհվել է “Ալբերթ Շվիցեր* Շքանաշան”  (“Albert Schweitzer Medaille”) մրցանակը։ Արթուր Արմինը 2011 թվականից Բնական Գիտությունների Եվրոպական Ակադեմիայի անդամ է (Member of European Academy of Sciences of Nature):  


== Ծանոթագրություններ ==
Լիխովո (գյուղ, Նովովոդոլաժսկի շրջան)

Լիխովո (ուկրաիներեն՝ Лихове), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Լիխովո գյուղում բնակվում էր 218 մարդ։ Բնակավայրը զբաղեցնում է 0,46 կմ² տարածք։ Բնակչության խտությունը կազմում էր 473,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոիկյուլա

Կոիկյուլա (էստ․՝ Koikküla), գյուղ Էստոնիայի Վալգամաա նահանգի Տահևա շրջանում։
2011 թվականի տվյալներով գյուղում բնակվում էր 165 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զալեսովո (գյուղ, Տյուշինսկոե գյուղական բնակավայր)

Անվան այլ կիրառումների համար տե՛ս՝ ԶալեսովոԶալեսովո (ռուս.՝ Залесово), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լա Գրանադա

Լա Գրանադա (կատալոներեն` La Granada) մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալիտ Պենեդես շրջանում։ Տարածքը կազմում է 6.42 կմ2։ Բնակչությունը` 1963 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 61 կմ է։


== Արտաքին հղումներ ==
Պաշտոնական կայք
Página web del Ayuntamiento
Información de la Generalitat de Catalunya Archived 2007-03-10 at the Wayback Machine.
Información del Institut d'Estadística de Catalunya
Página web de la televisión local Archived 2009-03-06 at the Wayback Machine.
Mapa en Google Maps
Ստրելնիկի (այլ կիրառումներ)

Ստրելնիկի, կարող է վերաբերել՝

Ստրելնիկի - գյուղ, Ուկրաինայի Չեռնիգովի մարզի Բախմաչի շրջանում
Ստրելնիկի - գյուղ, Ուկրաինայի Սումիի մարզի Պուտիվիլի շրջանում
Ստրելնիկի - գյուղ, Ուկրաինայի Վիննիցայի մարզի Շառգորոդի շրջանում
(6395) Հիլլարդ

(6395) Հիլլարդ (անգլ.՝ Hilliard), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 21-ին Յոշիո Կուշիդայի և Օսամու Մուրամացուի կողմից Յացուգատակեյում։
Միջին հեռավորությունը Արեգակից կազմում է 2,413193 ա. մ., առավելագույնը մոտենում է 1,9291 ա. մ. հեռավորության վրա և հեռանում 2,8973 ա. մ.։ Արեգակի շուրջ մեկ ամբողջական պտույտ է կատարում 1369,26 երկրային օրվա ընթացքում, իր ուղեծրով շարժվելով միջինում 0,262915 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6395) Հիլլարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մերգո

Մերգո (իտալերեն՝ Mergo), կոմունա Իտալիայում, գտնվում է Մարկե մարզի Անկոնա գավառում։
Բնակչությունը կազմում է 1103 մարդ (2008), բնակչության խտությունը՝ 149 մարդ/կմ²։ Տարածքը կազմում է 7 կմ²։ Փոստային ինդեքս՝ 60030։ Հեռախոսային կոդ՝ 0731։


== Ժողովրդագրություն ==


== Համայնքի վարչակազմ ==
Հեռախոսահամար։ 0731 814820
Էլեկտրոնային փոստ։ comune.mergo@provincia.ancona.it
Պաշտոնական կայք։ http://www.comune.mergo.an.it/Engine/RAServePG.aspx Archived 2009-10-02 at the Wayback Machine.


== Արտաքին հղումներ ==
http://www.comune.mergo.an.it/Engine/RAServePG.aspx Archived 2009-10-02 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Just the Way You Are

«Just the Way You Are», Բրունո Մարսի առաջին սինգլը, Doo-Wops & Hooligans ալբոմի համար։ Սինգլը թողարկվել է 2010 թվականի հուլիսի 20-ին, ԱՄՆ-ում, և սեպտեմբերի 19-ին Մեծ Բրիտանիայում, The Smeezingtons, Халил Уолтон и Needlz: Երգի հեղինակներն են՝ Բրունո Մարսը, The Smeezingtons, Հալիլ Ուոլթոնը և Needlz: Տեսահոլովակի ռեժիսորները՝ Իթալ Ռեյդերն է և դերասանուհի Նատալի Քելլին։ Տեսահոլովակը թողարկվել է 2010 թվականի սեպտեմբերի 8-ին։ Երգը 2011 թվականին առաջադրվել է «Գրեմմի» մրացանակի, լավագույն արական վոկալ փոփ-կատարող անվանակարգում։


== Տեղեկություն երգի մասին ==
4music-ին տված հարցազրույցում Բրունո Մարսը նշել է, որ «Just the Way You Are» երգի վրա աշխատել է ընդամենը մի քանի ամիս, և նա նշել է «ոչինչ այսքան խորը և բանաստեղծական չի բացատրի, որքան այս երգը»։ «Ես մեծ երկրպագում եմ հետևյալ երգերի «You Are So Beautiful» Ջո Կոկեր և «Wonderful Tonight» Էրիկ Կրեպտոն։ Դուք գիտեք, որ ոչինչ սյուժեով չի, ամեն ինչ գալիս է միանգամից, ամեն ինչ բխում է սրտից։ Ինձ համար «Just The Way You Are»-ը մեկն է նման երգերի։ Այստեղ, բացի մտքից ոչինչ չկա։ Ես պարզապես պատմում եմ մի կնոջ մասին, ով շատ գեղեցիկ է, եկեք ազնիվ լինենք, որ կինը սիրում է նման բաներ!», ասել է երգիչը։
Պրոդյուսեր Մարսը հարցազրույցում ասել է, որ «Just the Way You Are»-ի տեղը գիտի, թե որ ալբոմում պետք է լինի։


== Քննադատություններ ==
Երաժշտական քննադատների կողմից, երգը հիմնականում դրական կարծիքներ է թողել։ Digital Spy-ը երգը գնահատել է 4 բալ, 5 բալանոց համակարգում։ Billboard ամսագրում երգը կանանց ուշադրությունը սևեռել է իր վրա։ Contactmusic.com-ը հրապարակել է, որ երգը այդքան էլ ստացված չէ, քանի որ չունի արտասովոր և հիշարժան պահեր։


== Դիրքը չարթերում ==
2010 թվականի հոկտեմբերի 1-ին երգը գլխավորում էր Billboard Hot 100: Սեպտեմբերի 26-ին և հոկտեմբերի 24-ին բրիտանական սինգլերի աղյուսակում՝ 116, 000 օրինակի վաճառքով առաջին տեղում էր։ Երգը գլխավորել է նաև ավստրալիական չարթերը from sales of 116, 000:


== Հավաստագրումներ ==


== Արտաքին հղումներ ==
Երգը You Tube-ում (ավելի քան 668 միլիոն դիտում)


== Ծանոթագրություններ ==
Բոգդան Պետրիչեյկու Հաշդեու

Բոգդան Պետրիչեյկու Ալեքսանդրուի Հաշդեու (ռումիներեն՝ Bogdan Petriceicu Hasdeu, 1836, փետրվարի 14 (26), գ. Կրիստինեշտի, Բեսարաբիա) - 1907, օգոստոսի 12 (25), Կիմպինա), ռումինական և մոլդովական գրող, բանասեր, պատմաբան, հայագետ, Բուխարեստի համալսարանի պրոֆեսոր (1874-1900)։ Եղել է Ռումինիայի ԳԱ ակադեմիայի, Ռուսաստանի, Ֆրանսիայի, ԱՄՆ-ի, Սերբիայի, Բուլղարիայի և այլ երկրների ակադեմիական ընկերությունների անդամ։


== Կենսագրություն, աշխատություններ ==
Սովորել է Խարկովի համալսարանում (1855-1856)։
Գրել է (ռումիներեն) գրական-գեղարվեստական, լեզվաբանասիրական, պատմագիտական երկեր։
Յաշում և Բուխարեստում հրատարակել է (1858—1895) գրական թերթեր ու հանդեսներ։ Գրել է (ռումիներեն) գրական տարբեր ժանրի գործեր. «Երեք մոգեր Արևելքից» (1875) դրաման, լեզվաբանական-բանասիրական. «Սկզբունքներ արիական-եվրոպական համեմատական բանասիրության» (1875), «Հատվածներ ռումին լեզվի պատմության մասին» (1876), «Խոսքեր ծերերից» (հ. 1—3, 1878—1881), և պատմագիտական. «Ռումինիայի կրոնական հանդուրժողության պատմություն» (1865), «Ռումինիայի պատմական արխիվը» (հ. 1—4, 1865—1867), «Ռումինացիների քննական պատմությունը» (հ. 1—2, 1873—1875) արժեքավոր երկերը։
Հաշեդուի ստեղծագործությունը համակված է դեմոկրատական, հակաբոյարական տրամադրությամբ։
Ուսումնասիրություններում մեծ տեղ է հատկացրել Ռումինիայի և Տրանսիլվանիայի հայերի պատմությանը, երկրի տնտեսական ու մշակութային կյանքում նրանց կատարած դերին։ Նրանց է նվիրված «Հայերը» (1852, ռուս.) բանաստեղծությունը, «8ոան իշխան Ահարկու» (հայտնի է նաև «Հայը» անունով, ռում., 1865) մենագրությունը, «Հայերը Մոլդովայում 1669 թ.» [«Տրայան» («Traian»), 1869, №1], «Արճեշի վանքը» [«Ռևիստա նոուը» («Revista Noua»), 1888], «Հայերը Ռումինիայում», նույն տեղում (1890) հոդվածները։
Յագոդնոե (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ՅագոդնոեՅագոդնոե (ուկրաիներեն՝ Ягідне), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Յագոդնոե գյուղում բնակվում էր 22 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հորատման տեղակայանք

Հորատման տեղակայանք, սարքավորումների համալիր՝ հորատանցքեր փորելու համար։ Ըստ հորատման եղանակի հորատման տեղակայանքները լինում են պտտական (առավել տարածված), հարվածային, թրթռային, հրաշիթային ևն։ Պտտական հորատման դեպքում հորատման տեղակայանքը հանդերձվում է նաև հորատման պոմպերով և լվացման լուծույթների պատրաստման, մաքրման և վերականգնման սարքավորումով։ Տարբերում են ստացիոնար (նավթի, գազի և երկրաբանահետախուզական խոր հորատանցքեր հորատելու համար), շարժական (առավելապես երկրաբանահետախուզական, շինարարական աշխատանքներ կատարելիս), ինքնագնաց (սարքավորումը մոնտաժվում է թրթուրավոր կամ անվավոր մեքենայի, ավտոմոբիլի, տրակտորի վրա և հիմնականում կիրառվում են պայթեցման հորատանցքեր փորելու համար), փոխադրական (դժվարամատչելի շրջաններում որոնողական հորատանցքեր փորելու համար) հորատման տեղակայանք։ Լեռնային գործում հորատման տեղակայանքը անվանում են հորատման հաստոց։
Բանվորա-գյուղացիական Կարմիր բանակ

Բանվորա-գյուղացիական Կարմիր բանակ, ԲԳԿՀ (ռուս.՝ Рабоче-крестьянская Красная армия, РККА), ԶՈՒ կազմավորում հետագայում ՌԽՖՍՀ (1918 — 1922) և ԽՍՀՄ (1922—1946) ցամաքային զորքեր (1946 թվականից հետո Խորհրդային բանակ)։
ԲԳԿՀ ստեղծման օրը ընդունված է համարել 1918 թվականի փետրվարի 23-ը։ Հենց այդ օրը սկսվեց կամավորների զանգվածային անդամագրումը, հունվարի 15-ին ՌԽԴՍՀ Ժողկոմխորի ստորագրած` «Բանվորա-Գյուղացիական Կարմիր Բանակի մասին» դեկրետով ստեղծված ԲԳԿՀ շարքեր։


== Ծանոթագրություններ ==
Ահմեդ II

Ահմեդ II (օսմ. آحمد ثانى‎ — Âhmed-i sânî, թուրքերեն՝ İkinci Ahmet, փետրվարի 25, 1643(1643-02-25), Կոստանդնուպոլիս, Օսմանյան կայսրություն - փետրվարի 6, 1695(1695-02-06), Ադրիանուպոլիս, Օսմանյան կայսրություն), Օսմանյան կայսրության սուլթան 1691 - 1695 թվականներ։
Իբրահիմ I-ի որդին է։


== Կենսագրություն ==
Իբրահիմ I սուլթանի և Հատիջե Մուազզեզ Սուլթանի որդին, Մեհմեդ IV-ի և Սուլեյման II-ի կրտսեր եղբայրը։ Նախքան գահակալելն ավելի քան 40 տարի մեկուսացված է եղել Թոպկապի պալատում (բառացի՝ «վանդակ»)։
Ահմեդ II-ի կառավարման օրոք անհաջող շարունակվում էր օսմանների պատերազմն ընդդեմ Սուրբ Լիգայի։ 1691 թվականի օգոստոսի 19-ին օսմանյան զորքերը պարտվեցին Սլանկամենի ճակատամարտում կայսերական զորքին, որի հրամանատարը Լյուդվիկ Բադենն էր։ Այս ճակատամարտում վախճանվեց մեծ վեզիր Ֆազիլ Մուստաֆա փաշան։


== Ընտանիք ==


=== Կանայք և ստրկուհիներ ===
Ռաբիյա Սուլթան
Այշե Սուլթան
Շաեստե խանում


=== Տղաներ ===
Շեհզադե Իգրամիմ (1692 թվական հոկտեմբերի 6 - 1714 թվական մայիսի 4, մայրը՝ Ռաբիյա Սուլթան)
Շեհզադե Սելիմ (1692 թվական հոկտեմբերի 6 - 1693 թվական մայիսի 15, մայրը՝ Ռաբիյա Սուլթան)
Շեհզադե Ահմեդ (1692-1706, մայրը՝ հավանաբար Այշե Սուլթան)


=== Աղջիկներ ===
Խաջիյա Սուլթան (1692 — 1694, մայրը՝ Շաեստե խանում)
Ատիկե Սուլթան (ծնվել և մահացել է 1694 թվականի հոկտեմբերի 21-ին, մայրը՝ Շաեստե-խանում)
Ասիե Սուլթան (1693 թվականի դեկտեմբերի 24 - 1695 դեկտեմբերի 9, մայրը՝ Ռաբիյա Սուլթան)


== Ծանոթագրություններ ==


== Գրականություն ==
Caroline Finkel, Osman’s Dream: The Story of the Ottoman Empire, 1300–1923 (London: John Murray, 2005), 312–15
Michael Hochendlinger, Austria’s Wars of Emergence: War, State and Society in the Habsburg Monarchy, 1683–1797 (London: Longman, 2003), 157–64.


== Արտաքին հղումներ ==
Օսմանյանների կայքէջ (անգլ.)
Օսմանյաններ (անգլ.)
Թեոդորոսի վանք

Թեոդորոսի վանք, հայկական ճարտարապետական հուշարձանախումբ Արևմտյան Հայաստանում, Էրզրումի նահանգի Երզնկայի գավառում (հնում՝ Բարձր Հայք աշխարհի Դերջանի գավառակում), Երզնկա քաղաքից մոտ 30 կմ արևելք, Խնձորիկ գյուղի մոտ, սարահարթի վրա։ Կոչվում է նաև Սեղեմնուտի կամ Գորոբու վանք։ Ըստ ավանդության հիմնադրել է Գրիգոր Լուսավորիչը IV դ. Թեոդորոս Առաքյալի հիշատակին։ Ասում են, որ վանքի ուխտի օրը նրա բակում մի ձող են տնկում և վանահայրերից որևէ մեկը մագլցում է ձողն ի վեր ու հաճույք պատճառում ուխտավորներին։
Ըստ տեղեկությունների 5-րդ դարում այս վանքում որոշ ժամանակ ապրել և ստեղծագործել են հայ նշանավոր պատմիչներ Փավստոս Բյուզանդը ու Ղազար Փարպեցին։ Մինչև 1915 թ Մեծ եղեռնը Թեոդորոսի վանքը կանգուն էր և շրջակայքի հայերի սիրված ուխտատեղին։ Վանքի վրա այն ժամանակ կար 1764 թ մի արձանագրություն։


== Ծանոթագրություններ ==
Կարավանկե

Կարավանկե (Կարավանկս կամ Կարավանկաս, սլովեն.՝ Karavanke, գերմ.՝ Karawanken), լեռնաշղթա Հարավային Կրաքարային Ալպերում։ Ձևավորում է բնական սահման Ավստրիայի ու Սլովենիայի միջև։ Լեռնաշղթան ձգվում է արևմուտքից արևելք 120 կմ և հանդիսանում է Եվրոպայի ամենաերկար լեռնաշղթան։
Կարավանկե լեռնաշղթայի ամենաբարձր կետը Վելիկի Ստոլն (գերմ.՝ Hochstuhl, սլովեն.՝ Veliki Stol) է, որն ունի 2236 մ բարձրություն։ Լեռնաշղթային է պատկանում Մեժակլա բարձրավանդակը։ Լեռնաշղթայի հյուսիսայի ստորոտին է տեղակայված ալպիական Ֆակեր-Զե լիճը։
Լեռնաշղթան ձևավորվել է կրաքարից ու դոլոմիտներից։ Խիստ մասնատված է, Ավստրիայի կողմի լանջերը կտրուկ են ու ժայռոտ, իսկ Սլովենիայի կողմինը ավելի հարթ են և ծածկված են լայնատերև ու փշատերև անտառներով։ 1700—1800 մետրից բարձր տարածվում են թփուտներն ու ալպիական մարգագետինները։
Կարավանկե լեռնաշղթան հայտնի է լեռնագնացների շրջանում։ Բազմաթիվ լեռնագագաթներից հիանալի տեսարան է բացվում դեպի Դրավա գետի հովիտը, որտեղ տեղակայված է Ավստիայի Կլագենֆուրտ քաղաքը, և դեպի Սավա գետի հովիտը, որտեղ գտնվում է Սլովենիայի մայրաքաղաք Լյուբլյանան։
Լեռնաշղթայի արևմտյան հատվածի տակ փորված է երկաթուղային ու ավտոմոբիլային Կարավանկե թունելը, որն իրար է կապում Ֆիլախ ու Եսենիցե քաղաքները։ 


== Արտաքին հղումներ ==
Կարավանկե լեռնաղթայի քարտեզներ ու լուսանկարներ (անգլ.)


== Ծանոթագրություններ ==
Խոդակովսկի (Չերտկովսկի շրջան)

Խոդակովսկի (ռուս.՝ Ходаковский), գյուղ Ռուսաստանի Ռոստովի մարզի Չերտկովսկի շրջանում։ Մտնում է Ալեքսեևո-Լոզովսկի գյուղական համայնքի կազմի մեջ։
Նովո-Տրոիցկոե (այլ կիրառումներ)

Նովո-Տրոիցկոե, կարող է վերաբերել՝

Նովո-Տրոիցկոե - գյուղ Ռուսաստանի Սմոլենսկի մարզի Երշիչսկի շրջանի կազմում։
Նովո-Տրոիցկոե - գյուղ Ռուսաստանի Սմոլենսկի մարզի Վյազեմսկի շրջանի կազմում։
Երախ (լեռնագագաթ)

Երախ, լեռնագագաթ Հայաստանի Արարատի մարզում, Գեղամա լեռնաշղթայի հարավարևմտյան փեշերին, Վեդի քաղաքից հյուսիս-արևմուտք, լանջերը զառիթափ են։ Մակերևույթը ծածկված է վատահողերով։ Կազմված է կավճի հրաբխային-նստվածքային ապարներից։ Բարձրությունը՝ 1419 մ։


== Ծանոթագրություններ ==
Մուսիան

Մուսիան, գյուղ Արևմտյան Հայաստանում, Բիթլիսի վիլայեթի Ճապաղջրի գավառակում։ Գտնվում էր Չիֆլիկ գյուղաքաղաքից 9 կմ հարավ-արևմուտք։
XX դարի սկզբին ուներ 100 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Արևմտյան Հայաստանի ադմինիստրացիա

Արևմտյան Հայաստանի ադմինիստրացիա (ռուս.՝ Администрация Западной Армении), հայկական ժամանակավոր կառավարություն 1915-1918 թթ.։ Ձևավորվեց Վանի ինքնապաշտպանվող հայերի կողմից 1915 թ.-ին։ Կառավարության գլուխ էր կանգնած Դաշնակցություն կուսակցության անդամ Արամ Մանուկյանը։ Ադմինիստրացիան ժամանակավորապես կոչվում էր Ազատ Վասպուրական։ 1918 թ.-ին հայերը ստիպված էին թողնել Վասպուրականը, որի հետևանքով ադմինիստրացիան դադարեց գոյություն ունենալուց։
Ադմինիստրացիան հենվում էր հայկական կամավորական ջոկատների վրա։ Կառավարության ամենահայտնի գործիչն էր Արամ Մանուկյանը կամ «Վանի Արամը»։
Շուլավեր (գյուղ)

Անվան այլ կիրառումների համար տե՛ս՝ Շուլավեր (այլ կիրառումներ)
Շուլավեր ( վրաց.` შულავერი), գյուղ Վրաստանի Քվեմո Քարթլիի մարզի Մառնեուլի շրջանում, Խրամ և Դեբեդ գետերի միջագետքում, վարչական կենտրոն Մառնեուլ քաղաքից 15 կմ հեռավորության և ծովի մակարդակից 370 մ բարձրության վրա։ Երկաթուղային կայարան է։


== Բնակչությունը ==
Համաձայն 2002 թվականի տվյալների, գյուղն ուներ 1787 բնակիչ` հայեր, ադրբեջանցիներ և վրացիներ, որից 850 տղամարդ և 937 կին։ 2014 թվականին գյուղում ապրում էր 1551 մարդ, որից 760 տղամարդ և 791 կին։


== Ծանոթագրություններ ==
Կամենոգորկա (գյուղ, Եմելչևի շրջան)

Անվան այլ կիրառումների համար տե՛ս՝ ԿամենոգորկաԿամենոգորկա (ուկրաիներեն՝ Камяногірка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Կամենոգորկա գյուղում բնակվում էր 165 մարդ։ Բնակավայրը զբաղեցնում է 0,591 կմ² տարածք։ Բնակչության խտությունը կազմում էր 279,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոնտրակտացում

Կոնտրակտացում (լատ.՝ contractus - պայմանագիր), գյուղատնտեսական ապրանքների պետական գնման միասնական ձև նախկին Խորհրդային Միությունում։ Իրականացվել է պետական մթերող կազմակերպությունների և գյուղատնտեսական ձեռնարկությունների միջև կնքված պայմանագրերով՝ ելնելով պետական գնումների պլանի կատարման և արտապլանային գնումների անհրաժեշտությունից։ 
Ըստ Սովետական հանրագիտարանի, կոնտրակտացման միջոցով պետությունը կենտրոնացնում էր գյուղատնտեսական ապրանքների հիմնական զանգվածը, որն էլ հնարավորություն էր տալիս բնակչությանն ապահովել սննդամթերքով, արդյունաբերությանը՝ հումքով։
Շեմինա

Շեմինա (ֆր.՝ Cheminas), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 264 մարդ, բնակչության խտությունը` 28.12 մարդ/կմ²։ Բնակավայրը զբաղեցնում է 9.39 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ-արևելք, Լիոն քաղաքից` 75 կմ հարավ, Պրիվա քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 185 աշխատունակ (15-64 տարեկան) բնակիչ, որոնցից ակտիվ էին 147-ը, իսկ ոչ ակտիվները` 38։ Ակտիվության ցուցանիշը կազմում է 79,5 %։ 147 աշխատունակ մարդկանցից աշխատել է 137 անձ (70 տղամարդ և 67 կին)։ Գործազուրկ են եղել 10 անձ (7 տղամարդ և 3 կին)։ 38 անաշխատունակներից 13-ը եղել են աշակերտներ կամ ուսանողներ, 15-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նորվեգիայի ռազմածովային ուժեր

Նորվեգիայի թագավորական ռազմածովային ուժեր (նորվ.՝ Sjøforsvaret), Նորվեգիայի թագավորական ենթակառուցվածք, որը Նորվեգիայի բանակի և ռազմաօդային ուժերի հետ միասին կազմում է Նորվեգիայի զինված ուժերը։
Հիմնականում ներառում է ռազմածովային նավատորմը։ 2005 թվականի տվյալներրով Նորվեգիայի ռազմածովային ուժերում ծառայում էին 6,100 մարդ։


== Պատմություն ==
1905 թվականին Նորվեգիան դարձավ անկախ պետություն՝ պահպանելով իր հին նավատորմը։ Չնայած Նորվեգիայի ջրափնյա գծի երկարության, երկրի ռազմական նավատորմը բավականին փոքր է։ Նավատորմում ծառայում է մոտ 2000 մարդ։
Նորվեգիայի ռազմածովային նավատորմում կայանվող ամենահին նավը առաջին անգամ իր մեկնարկը կատարել է դեռևս 1860 թվականին և օգտագործվում է մինչ օրս։
Մինչ Առաջին համաշխարհային պատերազմը՝ աշխարհամարտի նախորեին, Նորվեգիայի ռազմածովային ուժերը չափազանց աղքատիկ էր։ Նավատորմի հիմնական մասը Մեծ Բրիտանիայի ռազմական նավերն էին, որոնք կոչված էին երաշխավորելու Նորվեգիայի անվտանգությունը Գերմանիայի ծովային հարձակումներից։
Նորվեգիայի ռազմական նավատորմը նույն իրավիճակն ունեին նաև Երկրորդ համաշխարհային պատերազմի նախօրեին։ Պատերազմի սկզբնական շրջանում Նորվեգիան հայտարարեց իր չեզոքության մասին։ Նորվեգիայի նավատորմում կայանված ռազմական նավերի աշխատանքը կայանում էր Նորվեգիան Նացիստական Գերմանիայի հնարավոր ռազմախուժումից զերծ պահելը։


== Նավերի և նավատորմի դրոշներ ==


=== Պաշտոնների դրոշներ ===


== Գրականություն ==
S.Saunders. Jane’s Fighting Ships 2004—2005 — Jane’s Information Group Limited, 2005. ISBN 0-7106-2623-1


== Արտաքին հղումներ ==
Նորվեգիայի թագավորության ՌԾՈւ-ի պաշտոնական կայքը Archived 2008-06-07 at the Wayback Machine.  (նորվ.)
Նորվեգիայի Ռազմածովային ուժերը  (անգլ.)
Վիկտորիա Բաղդասարյան

Վիկտորյա Բաղդասարյան (սեպտեմբերի 22, 1976(1976-09-22), Երևան, Հայկական ԽՍՀ), 2016-2020 թվականներին եղել է Իտալիայում Հայաստանի Հանրապետության արտակարգ և լիազոր դեսպան։


== Կենսագրություն ==
Վիկտորյա Բաղդասարյանը ծնվել է 1976 թվականի սեպտեմբերի 22-ին Երևանում։ 1992 թվականին ավարտելով Երևանի Տ․ Շևչենկոյի անվան ռուսական դպրոցը՝ ընդունվել է Վենետիկի Մուրադ Ռաֆայելյան վարժարանը, որն ավարտել է 1994 թվականին։ Այնուհետև ուսումը շարունակել է Լոնդոնի առևտրաարդյունաբերական պալատում, որն էլ ավարտելուց հետո ընդունվել է Սորբոնի համալսարան՝ ստանալով բիզնես իրավունքի և միջազգային իրավունքի կրթություն։ Մեկ տարի անց՝ 2000 թվականին, ավարտել է նաև Սորբոնի միջազգային առևտրի իրավունք բաժինը։ Ուսումը շարունակել է Վերսալի փաստաբանների դպրոցում, որն ավարտել է 2002 թվականին։


== Աշխատանքային գործունեություն ==
1998-1999 թվականներին Վիկտորյա Բաղդասարյանը վերապատրաստում է անցել Ֆրանսիայի վճռաբեկ դատարանում։ 2000-2005 թվականներին աշխատել է «Deloitte & Touche» ընկերությունում որպես փաստաբան, որից հետո աշխատանքի է անցել «Accor group»-ում որպես միջազգային զարգացման տնօրեն (2006-2015)։
Անդամակցում է Ֆրանսիայում հայ իրավաբանների միությանը։
2016 թվականի մայիսի 17-ին ՀՀ Նախագահի հրամանագրով նշանակվել է Իտալիայի Հանրապետությունում Հայաստանի Հանրապետության արտակարգ և լիազոր դեսպան։ 2020 թվականի ապրիլի 10-ին հետ է կանչվել Իտալիայի Հանրապետությունում և Մալթայի Հանրապետությունում Հայաստանի Հանրապետության արտակարգ և լիազոր դեսպանի պաշտոնից։


== Մրցանակներ և պարգևներ ==
Արժանացել է «Errera Prize» մրցանակի «Խաչմերուկի վրա» պատմվածքի համար (1994, Իտալիա)


== Ծանոթագրություններ ==
Կարնաուխովկա (գյուղ, Իզյումի շրջան)

Անվան այլ կիրառումների համար տե՛ս՝ ԿարնաուխովկաԿարնաուխովկա (ուկրաիներեն՝ Карнаухівка), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Կարնաուխովկա գյուղում բնակվում էր 41 մարդ։ Բնակավայրը զբաղեցնում է 0,591 կմ² տարածք։ Բնակչության խտությունը կազմում էր 69,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալախովո (գյուղ, Կրասնինսկի շրջան)

Մալախովո (ռուս.՝ Малахово), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
79-րդ հարավային զուգահեռական

79-րդ հարավային զուգահեռականը հասարակածից 79° դեպի հարավ գտնվող լայնությունների շրջանագիծն է։
Զուգահեռականն անցնում է միայն Անտարկտիդայի տարածքով։
Հեռավորությունը հարավային բևեռից 1228 կմ է, երկարությունը՝ 7672 կմ, ինչը կազմում է հասարակածի երկարության 19%-ը։


== Տես նաև` ==
80-րդ հարավային զուգահեռական
78-րդ հարավային զուգահեռական
79-րդ հյուսիսային զուգահեռական


== Ծանոթագրություններ ==
Ատոմ Մուրադյան

Ատոմ Ժորայի Մուրադյան (նոյեմբերի 10, 1947(1947-11-10), Արտաշատ, Հին Հռոմ), ֆիզիկոս։ Ֆիզիկամաթեմատիկական գիտությունների դոկտոր (1991), պրոֆեսոր (1999)։


== Կենսագրություն ==
1970 թվականին ավարտել է Երևանի պետական համալսարանը։ 1970-1975 թվականներին և 1995-2001 թվականներին աշխատել է ԵՊՀ ֆիզիկայի ֆակուլտետում, 1976-1995 թվականներին եղել է Կոնդեսացված միջավայրերի ֆիզիկայի («Լազերային տեխնիկա») ՀԳԻ, 1999-2004 թվականներին, միաժամանակ՝ ՀՀ ԳԱԱ ճարտարագիտական կենտրոնի փոխտնօրեն, 2001 թվականից ԵՊՀ ֆիզիկայի ամբիոնի պրոֆեսոր։ Հանդիսանում է «Տեսական ֆիզիկա» մասնագիտությամբ ԵՊՀ մասնագիտական խորհրդի և «Օպտիկա» մասնագիտությամբ ԵՊՀ մասնագիտական խորհրդի անդամ։
Կանխագուշակել է ատոմի կողմից ֆոտոկլանման և ճառագայթման շարժընթացներում էներգետիկ մի մակարդակից մյուսը կամայական մեծության իմպուլսի տեղափոխման և կուտակման հնարավորությունը, հայտնաբերել է (Վ. Մ. Հարությունյանի հետ) լուսային կանգուն ալիքի դաշտում ատոմի կոհերենտ դիֆրակցիայի երևույթն ու հաշվել դրա իմպուլսային բաշխման տեսքը, ցույց տվել, որ խորացող բազմակի պոտենցիալային հորերում գազի Բոզե-Էյնշտեյնյան կոնդենսացման ջերմաստիճանն իջնում է՝ ձգտելով զրոյի։
Համահեղինակ է «Մասնիկների պատահական շարժումները» (2006) ուսումնական ձեռնարկի։


== Անդամակցություն ==
«Տեսական ֆիզիկա» մասնագիտությամբ ԵՊՀ Մասնագիտական խորհրդի անդամ
«Օպտիկա» մասնագիտությամբ ԵՊՀ Մասնագիտական խորհրդի անդամ


== Երկեր ==
Մասնիկների պատահական շարժումները։ Ուսումնական ձեռնարկ, Մուրադյան, Ատոմ Ժորայի, Մուրադյան, Գ. Ա., Երևանի պետական համալսարան, Երևան, Երևանի համալսարանի հրատարակչություն, 2006։


== Հոդվածներ ==
А. Ж. Мурадян, Г. А. Мурадян, Лазерные бегущие волны для дифракции Капицы-Дирака в атомном интерферометре, Известия НАН РА. Физика (Journal of Contemporary Physics (Armenian Academy of Sciences), 2018, Vol. 53, Issue 2, стр. 135-142.
А. Ж. Мурадян, Г. А. Мурадян, Квазиклассическое приближение для резонансного рассеяния Капицы-Дирака, Известия НАН РА. Физика (Journal of Contemporary Physics (Armenian Academy of Sciences), 2017, Vol. 52, Issue 3, стр. 271-278.
A. Zh. Muradyan, G. Muradyan, H. Hakobyan, Tunneling dynamics of a two-atom system | Journal of Physics: Conference Series, 2016.
Atom Zh. Muradyan, Gevorg Muradyan, Generalized Bloch states of a two-level atom in the field of counterpropagating waves: application to the Kapitza-Dirac diffractio problem, Physica Scripta. 2015.
Balasanyan B., Muradyan A. Zh., Three-level medium as a former of a series of short light pulses, Journal of Contemporary Physics (Armenian Academy of Sciences), 2012.


== Ծանոթագրություններ ==


== Արտաքին հղումներ ==
Հայտնի են ՀՀ ԳԱԱ ակադեմիկոսների և թղթակից անդամների թեկնածուները, Լազերային ֆիզիկա, Մուրադյան Ատոմ` ֆիզիկամաթեմատիկական գիտությունների դոկտոր
Լեյրդամ

Լեյրդամ (հոլ.՝ Leerdam ( արտասանություն)), համայնք Նիդերլանդների Հարավային Հոլանդիա մարզում։ Տարածքը 33,79 կմ² է, բնակչությունը՝ 20.611 (2011 թ.)։ Մեկ շնչի տարեկան միջին եկամուտը 12.400 եվրո է։
Մերիվալ

Մերիվալ  (ֆր.՝ Meurival), կումունա Ֆրանսիայում, որը գտնվում է Պիկարդիա մարզում՝ Էնա գավառում։ Մտնում է Գինիկուր կանտոնի մեջ։ Կումունայի շրջանը Լանն է։
Համայնքի INSEE ծածկագիրն է՝ 02482:


== Բնակչություն ==
Համայնքի բնակչությունը ըստ 2010 թվականի տվյալների կազմում է 52 մարդ։


== Տնտեսություն ==
2010 թվականին 36 մարդկանցից (15-64 տարեկան) 28-ը եղել են տնտեսապես ակտիվ, 8-ը եղել են՝ ոչ ակտիվ (ակտիվության ցուցանիշ 77,8 %, 1999 թվականին եղել է 64,1 %)։ 28 ակտիվ բնակիչներից 23 մարդ աշխատել է (15 տղամարդ և 8 կին), գործազուրկների թիվը կազմել է 5 մարդ (2 տղամարդ և 3 կին)։ 8 ոչ ակտիվ բնակիչներից 1-ը եղել է կամ աշակերտ կամ էլ ուսանող, 3-ը եղել են թոշակառու, 4-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Մերիվալ (ֆր.)
Բադով կոնֆի

Բադով կոնֆի  (ֆր.՝ Café du Marché ), ինչպես նաև բադ կոնֆի՝ ֆրանսիական խոհանոցի ճաշատեսակ, որը պատրաստվում է կոնֆի մեթոդով (դանդաղ ջերմային մշակում ճարպի մեջ)։ Համարվում է Գասկոնիայի  խոհանոցի հիմնական ճաշատեսակը։
Ինչպես և կոնֆիի մյուս տեսակները, այս ճաշատեսակը առաջ է եկել որպես միսը երկար պահելու ժողովրդական միջոց սառնարանի բացակայության պայմաններում, և չի ունեցել մեծ տարածում մինչև 20-րդ դարի վերջին քառորդը։ Թոմաս Քելլերը հիշում է , որ 1980-ականների սկզբին Նյու Յորքում խոհարարները պատրաստում էին բադի կրծքամիսը հաճախորդների համար, իսկ իրենց համար՝ բադով կոնֆի թռչնի ազդրամսից։ 
Ավանդական բաղադրատոմսում օգտագործում են բադի ճարպ, որն իմաստ ունի երկարատև պահպանման  դեպքում, քանի որ բադի ճարպը սենյակային ջերմաստիճանում սառում է ՝ միսը պահպանելով  մանրէազերծված խտաշերտում։ Եթե կոնֆի պատրաստվում է արագ օգտագործման համար, ապա կարելի է օգտագործել գործնականում ցանկացած ճարպ (օրինակ՝ ձիթապտղի ձեթ)։


== Գրականություն ==
Duck confit. // Jeff Potter. Cooking for Geeks: Real Science, Great Hacks, and Good Food. O'Reilly Media, Inc., 2010. С. 192.  (անգ.)
Thomas Keller. The Complete Keller. Artisan Books, 2006. С. 154.  (անգ.)
Գուաժարա (Ամազոնաս)

Գուաժարա  (պորտ.՝ Guajará), համայնք Բրազիլիայում՝ Ամազոնաս նահանգի կազմում։ Գտնվում է Հարավ-արևմտյան նահանգի Ամազոնաս մարզում։ Մտնում է Ժուրուա գավառի կազմի մեջ։ Բնակչությունը կազմում է 13 154 մարդ՝ 2006 թվականի տվյալներով։ Գրավում է 8946 կմ2 տարածք։
ԿՈՆԿԱԿԱՖ-ի ոսկե գավաթ 2013 (ընտրական մրցաշար)

2013 ԿՈՆԿԱԿԱՖ-ի ոսկե գավաթի եզրափակիչ մրցաշարին մասնակցելու իրավունք ավտոմատ կերպով ստացել են մրցաշարի կազմակերպիչ  Միացյալ Նահանգներ, գործող չեմպիոն  Մեքսիկա և  Կանադա։ Կենտրոնամերիկյան զոնայում հինգ ուղեգրեր խաղարկվելու են կենտրոնամերիկյան գավաթի 2013 թվականի խաղարկության արդյունքներով։ Կարիբյան զոնայում չորս ուղեգրեր խաղարկվելու են կարիբյան գավաթի 2012 թվականի խաղարկության արդյունքներով։


=== Կենտրոնամերիկյան գավաթ 2013 ===


=== Կարիբյան գավաթ 2012 ===


=== Նայիր նաև ===
ԿՈՆԿԱԿԱՖ-ի ոսկե գավաթ 2013


=== Հղումներ ===
Էդմունդ Հիլարի

Սըր Էդմունդ Պերսիվալ Հիլարի (անգլ.՝ Sir Edmund Percival Hillary, հուլիսի 20, 1919(1919-07-20)[…], Օկլենդ, Դոմինիոն Նոր Զելանդիա, Բրիտանական կայսրություն - հունվարի 11, 2008(2008-01-11)[…], Auckland City), նորզելանդացի հետազոտող և ալպինիստ, Էվերեստի (Ջոմոլունգմա) առաջին նվաճողը (մայիսի 29, 1953 թ.` Տենցինգ Նորգեյի հետ միասին)։ Նեպալի «պատվավոր քաղաքացի»։ Ալպինիզմով սկսել է հետաքրքրվել դեռևս դպրոցական տարիներից, իսկ 1939 թվականին նվաճեց 1933 մետր բարձրություն ունեցող Օլիվյե նորզելանդական լեռը։ Երկրորդ համաշխարհային պատերազմի ժամանակ ծառայել է Նոր Զելանդիայի օդուժում։ 1951 թվականին մասնակցել է դեպի Էվերեստ հետախուզական արշավին։ 1957-1958 թվականներին Հիլարին Վիվիան Ֆուկսի հետ կտրել-անցել է Անտարկտիդան։ Մասնակցել է նաև դեպի Հյուսիսային բևեռ կազմակերպված արշավին։
Էվերեստի նվաճումից հետո Հիլարին իր կյանքի մեծ մասը նվիրել է արևելա-հիմալայան շերպ ժողովրդին օգնելուն։ Հիլարիի ջանքերի շնորհիվ Հիմալայների մեկուսացված վայրերում կառուցվեցին բազմաթիվ դպրոցներ և հիվանդանոցներ։
Էդմունդ Հիլարին վախճանվել է 2008 թվականի հունվարի 11-ին՝ 88 տարեկան հասակում։


== Ծանոթագրություններ ==
(2197) Շանհայ

(2197) Շանհայ (անգլ.՝ Shanghai), աստերոիդ աստերոիդների հիմնական գոտում։ Հայտնաբերվել է 1965 թվականի դեկտեմբերի 30-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 3,154011 ա. մ., առավելագույնը մոտենում է 2,7635 ա. մ. հեռավորության վրա և հեռանում 3,5445 ա. մ.։ Արեգակի շուրջ մեկ ամբողջական պտույտ է կատարում 2045,94 երկրային օրվա ընթացքում, իր ուղեծրով շարժվելով միջինում 0,175958 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2197) Շանհայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վոզնեսենկա (գյուղ, Բիրսկի շրջան)

Անվան այլ կիրառումների համար տե՛ս՝ ՎոզնեսենկաՎոզնեսենկա (ռուս.՝ Вознесенка, բաշկիրերեն՝ Вознесенка), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեչասովո

Մեչասովո (ռուս.՝ Мечасово), գյուղ Ռուսաստանի Նիժնի Նովգորոդի մարզի Արդատովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վուսալ Հուսեյնով

Վուսալ Աֆգան օկլի Հուսեյնով (ադրբ.՝ Vüsal Əfqan oğlu Hüseynov, հունվարի 12, 1980(1980-01-12), Բաքու, Ադրբեջանական ԽՍՀ, ԽՍՀՄ), Ադրբեջանի պետական գործիչ, Ադրբեջանի Հանրապետության միգրացիոն պետական ​​ծառայության պետ։


== Կենսագրություն ==
Վուսալ Հուսեյնովը ծնվել է 1980 թվականի հունվարի 12-ին Բաքու քաղաքում։ 1986-1997 թվականներին սովորել է Բաքվի Բինագադի շրջանի թիվ 276 միջնակարգ դպրոցում։ Վուսալ Հուսեյնովը 1997 թվականի սեպտեմբերին ընդունվել է Ադրբեջանի պետական ​​տնտեսագիտական ​​համալսարանի տնտեսագիտության ֆակուլտետ, որն ավարտել է 2001թվականին։ 2001 թվականի սեպտեմբերից մինչև 2002 թվականի հունիսը նա մասնակցել է տնտեսագիտական ​​դասընթացների Բրատիսլավայում (Սլովակիա)։
2002-2003 թվականներին ծառայել է ԱՀ զինված ուժերում։ 2005 թվականի հունիսին նա ստացել է միջազգային տնտեսական հարաբերությունների մագիստրոսի կոչում։
2008 թվականին ընդունվել է Բաքվի պետական ​​համալսարանի իրավաբանական ֆակուլտետ, որն ավարտել է 2012 թվականին։ 2010 թվականի հունիսին Վուսալ Հուսեյնովը ընդունվել է Հարվարդի համալսարանի Johnոն Քենեդիի կառավարման դպրոց։ 2011 թվականի մայիսին Հարվարդի համալսարանից ստացել է վարչական կառավարման մագիստրոսի կոչում։
2011- 2013 թվականներին Վուսալ Հուսեյնովը եղել է ԱՀ նախագահի աշխատակազմի խորհրդական, ապա ՝ ավագ խորհրդական։ 2013 թվականին նշանակվել է Հակակոռուպցիոն հանձնաժողովի քարտուղար։ 
2018 թվականի ապրիլի 23-ին նա նշանակվել է Ադրբեջանի Հանրապետության միգրացիոն պետական ​​ծառայության պետ։


== Ծանոթագրություններ ==